**KÉPZŐMŰVÉSZETI PÁLYÁZATI FELHÍVÁS**

**FÓTI ÓVODÁSOKNAK és ISKOLÁSOKNAK**

**Fót Város Önkormányzata falfestészeti pályázatot hirdet a fóti óvodás gyermekeknek, óvodai csoportoknak és Fóton tanuló vagy lakó általános- és középiskolai tanulóknak, alkotó csoportoknak.**

***A pályázat kiírója:***

**Fót Város Önkormányzata** (2151 Fót, Vörösmarty tér 1.)

**A pályázat szakmai segítője:** Fóti Népművészeti Szakgimnázium, Gimnázium és Technikum művészeti munkaközössége (2151 Fót, Vörösmarty tér 2.)

***A képzőművészeti pályázat fővédnökei:***

**dr. Vass György**, Fót Város Polgármestere és

**Kaudersné Madarász Zsuzsanna**,a Fóti Népművészeti Szakgimnázium, Gimnázium és Technikum Intézményvezetője.

***A pályázat célja***:

A Fóti Közös Önkormányzati Hivatal melletti megújuló tér hosszú falfelületének, a Sütöde-kisbolt oldal-falának díszítése.

Falfestmények, gyermekalkotások készítése a fóti köznevelési intézmények bevonásával, képzőművészeti pályázat alapján. Közös falfestés, közösségépítő program szervezése Fót Városában.

***A pályázók köre***:

fóti óvodák, valamint Fóton tanuló illetve itt lakó általános- és középiskolák tanulói, diák csoportok. Egyéni és csoportos kategóriában.

***Korcsoportok*:**

1. Óvodások, óvodai csoportok
2. Általános iskolák alsó tagozatának tanulói, alkotó csoportok
3. Általános iskolák felső tagozatának tanulói, alkotó csoportok

IV. Középiskolai, - gimnáziumi és szakgimnáziumi alkotó csoportok

V. Egyéni pályázók *(tanulói jogviszonnyal rendelkező)* fóti diák alkotó körök, diák művészeti csoportok tagjai)

***A pályázat témája:***

***A hosszú falfelület egy részének, a közös falfestészeti alkotás egy szakaszának megtervezése.***

* „Gyermeknek lenni jó!” A játék élménye, a természetben való kirándulás, játék, sportolás és a tanulás örömének kifejezése.
* „Fóton élek, itt lakom!” Fót Város nevezetes épületeinek, érdekes településrészeinek képzőművészeti megjelenítése.

***A pályamunkák tartalmi és formai követelményei:***

Beküldhetők a pályázat témájában megfogalmazott, szabadon választott színes technikával készült egyéni és csoportos alkotások, több korcsoportban.

A pályázatra egy-egy fóti intézményből több alkotás is beküldhető - óvodánként, iskolánként több alkotást is várunk (maximum 30 db-ot intézményenként, egyénenként max. 2 db-ot).

Minden alkotás hátoldalára rá kell írni az alkotó/alkotók nevét, az alkotás címét, korcsoportot, intézmény nevét, felkészítő óvodapedagógus/pedagógus nevét, elérhetőségét.

A képeket, terveket A/4, A/3 vagy A/2-es méretben, de maximum 50x70-es méretben kérjük. A technika szabadon választott: szabadkézi festés, grafika, számítógépes grafika (tempera, akvarell, kréta, filctollak, stb.)

A beküldött alkotásokból, online kiállítást rendezünk. A szakmai zsűri értékelése után a díjazott alkotásokból vagy azok részleteiből - *összefűzve a választott rajzokat* - állítjuk össze a hosszú falfelületre a teljes tervet a Fóti Népművészeti Szakgimnázium, Gimnázium és Technikum szakmai tanárainak közreműködésével.

Ezután a pályázó gyerekek szaktanári és szakgimnáziumi diákok segítségével felnagyítják a képrészleteket, majd a falfelületre ők festik meg - Fót Város Önkormányzata által meghirdetett, szeptemberre tervezett közösségi programon.

***A pályamunka beküldésnek módja*:**

Az egyéni pályázók és/vagy az intézmények az általuk nevezett tanulói alkotásaikat a mellékletekkel együtt, egy csomagban személyesen adhatják le:

* Fóti Közös Önkormányzati Hivatal, Nagyné Izsáki Renáta, intézményi és külkapcsolati referens (2151 Fót, Vörösmarty tér 1.) Tel:  0627/535-365/9135 mellék, Fax:  0627/358-232, izsaki.renata@fot.hu

A küldemény tartalmazza:

- a pályázati adatlapokat (mellékletben)

- szülői hozzájáruló nyilatkozat (mellékletben)

- pályamunkákat (hátoldalán név, korcsoport, óvoda/iskola, felkészítő pedagógus)

- az összesítő jegyzéket, amely a beküldött alkotások listáját tartalmazza a pályázó intézményből.

***A pályamunkák beadási határideje:***

**2021. június 15.** (kedd) 12 óráig a megadott helyszínen.

***Értékelési szempontok:***

A pályázat témájának kifejezése, megfogalmazása.

Kompozíció, egyéni hangvétel, gyermeki / tanulói kifejező erő és kreativitás megjelenése.

***A verseny helyezései, díjai:***

A pályamunkákat szakmai zsűri értékeli, azokat korcsoportonként I-II-III. helyezésekkel és különdíjakkal jutalmazza, egyéni és csoportos kategóriában.

***Online kiállítás és megnyitó tervezett időpontja:* 2021. július 1.** (csütörtök) **14 óra**

***A közös falfestés időpontjai:*** intézményekkel egyeztetett időpontokban 2021. szeptember első és második hetében.

Szakmai segítők a falfestés során: Fóti Népművészeti Szakgimnázium, Gimnázium és Technikum, képző- és iparművészeti szakmai tanárai és a szakgimnázium tanulói.

***A díjátadó ünnepség tervezett időpontja:*****2021. szeptember 25.** a **Fóti Szüret** keretein belül.

***A pályázat támogatói:***

Fót Város Önkormányzata,Fóti Népművészeti Szakgimnázium, Gimnázium és Technikum, fóti egyesületek és egyéni vállalkozók.

**További tájékoztatás és információ**:

Fóti Közös Önkormányzati Hivatal, Nagyné Izsáki Renáta, intézményi és külkapcsolati referenstől (Tel: 0627/535-365/9135) izsaki.renata@fot.hu

a rajzokkal/tervekkel kapcsolatban: Kissné Breczek Margit, képzőművész tanártól a breczek.margit@fnm.hu címen vagy a (+36) 30 / 244 2093 telefonszámon kérhető.

Fót, 2021. 04. 26. Szervezők

**Pályázati adatlap**

 *1.sz. melléklet*

|  |  |
| --- | --- |
| **Alkotó/alkotó csoport neve:**(Óvodai csoport, iskolai osztály) |  |
| **Korcsoport:** |  |
| Alkotás címe: |  |
| **A csoport tagjai/életkoruk**(betöltött életév) - felsorolás: |  |
| **Óvoda / Iskola neve, címe** |  |
| Óvoda / Iskola telefonszáma e-mail címe: |  |
| Felkészítő óvodapedagógus / pedagógus / szakmai tanár neve, elérhetősége (e-mail cím) |  |
| **Kapcsolattartó pedagógus neve, elérhetősége** / e-mail cím, telefonszám: |  |
| Egyéb megjegyzés a pályázattal / pályázóval kapcsolatosan: |  |

Jelen pályázati adatlap aláírásával a szülő hozzájárul a 18. életévét be nem töltött gyermek személyes adatainak (név, életkor) a pályázati eljárásban történő kezeléséhez, valamint a tanulói tervek, alkotások további felhasználásához és publikálásához.

Jelen pályázati adatlap aláírásával a felkészítő pedagógus hozzájárul személyes adatainak (név, elektronikus elérhetőség) a pályázati eljárásban történő kezeléséhez, valamint a tanulói tervek, alkotások további felhasználásához és publikálásához.

A benyújtott pályamunkákat a Fóti Közös Önkormányzati Hivatal a falfestés befejezéséig megőrzi.

Az információs önrendelkezési jogról és az információszabadságról szóló 2011. évi CII. törvény (továbbiakban: Info törvény) 4. § (1) bekezdés alapján az adatkezelés célja a képzőművészeti pályázati eljárásban történő részvétel.

Az Info törvény 4. § (2) bekezdése alapján a pályázók esetében név, életkor, felkészítő pedagógusok esetében név, email cím adatokat kell megadni, melyet a Fóti Közös Önkormányzati Hivatal tart nyilván. Az adatok megsemmisítése az Fóti Közös Önkormányzati Hivatal ügyiratok megőrzésére vonatkozó szabályzata, valamint magasabb jogszabályban meghatározott időtartam elteltét követően történik meg.

Az Info törvény 5. § (1) bekezdés b) pontja alapján az adatvédelmi tájékoztató elfogadásával az érintett hozzájárul adatinak kezeléséhez.

Dátum: …………………………….

Intézmény képviselőjének aláírása: …………………………………………….

Szülő / Gondviselő aláírása: ……………………………………………